  Туспуктэм: Майя Бывальцева Майя Бывальцева Вуись шутэтскон нуналъёсы Удмуртиын температура оштолэзьлэн пумызлы – куартолэзьлэн кутсконэзлы тупалоз. Куд-ог ёросъёсын дырын-дырын ӧжыт зороз. Со сярысь улосвыл Гидрометцентрлэн пресс-службаез ивортӥз. Кӧснуналэ потон уе уйпал ёросъёсын температура -2 градусозь лэзькоз, нуназе 17 градусозь шуныт кариськоз. Арнянуналэ, 23-тӥ оштолэзе, куазь тӧло луоз, кужмоян вакытаз секундскын 9-14 метрозь пельтоз. Уйин -1…+4, нуназе +13…+18 градус возиськоз. Вуоно арня кутсконын пумен шунытгес кариськоз. Вордӥськонэ, 24-тӥ оштолэзе, уйин 0…+5, нуназе +16…+21 градус луоз. Интыосын вакчи дыр ӵоже кӧня ке зороз, тӧл секундскын 6-11 метрозь пельтоз. Нырысь-валысь чакланъёсъя, 25-тӥ оштолэзе +17…+22 градус возиськоз. Тегъёс: Удмуртия куазь тулыс  